tartuNLP/wikipedia-smugri-20251201 huggingface dataset:
Liitin

Liittimet ovat osia, joilla johdot, kaapelit tai letkut kytketään laitteeseen. Liittimiä on myös johtojen, kaapelien ja letkujen kytkemiseen toisiinsa (jatkoliittimet).
Liittimet toimivat usein pareina, joista toinen sijaitsee kiinteästi laitteessa ja toinen on johdon, kaapelin tai letkun päässä. Sovitusliittimillä pystytään liittämään eri standardien mukaisia liittimiä toisiinsa.
Liittimiä on sähköjohdotusten ja valokuitujen kytkemiseksi, pneumatiikan ja hydrauliikan liitoksiin sekä vesijohtoliitoksia varten.
Sähkötekniikka ja elektroniikka.
Sähköisiä kaapelikytkentöjä voidaan tehdä erilaisilla pistokkeilla. Sähkö- ja elektroniikkaliittimiä on hyvin moniin tarkoituksiin:
Kuituoptiikka.
Kuituliittimillä kytketään lasi- ja muovikuituja esim. tietoliikennekäytössä.
Pneumatiikka.
Paineilmaliittimillä liitetään paineilmaletkuja. Esimerkiksi paineilmatoiminen naulain voidaan liittää letkuun ja tämä edelleen paineilmakompressoriin.
Hydrauliikka.
Hydrauliikkaliittimillä liitetään hydrauliikkaletkuja. Esimerkiksi hydraulisella kippilaitteella varustettu peräkärry voidaan liittää pikaliittimellä traktorin hydrauliikkaulosottoon.
Vesijohto.
Vesijohtoliittimillä liitetään vesiletkuja ja -putkia. Esimerkiksi puutarhaletku voidaan liittää vesijohtoverkkoon.
Váh

Váh on Slovakian pisin joki. Se on Tonavan vasen sivujoki. Joen pituus on 390 km. Joki alkaa Tatravuorilta ja laskee Kolárovon luona Pieneen-Tovanaan, joka puolestaan yhtyy Tonavaan Komárnon luona.
Vainajien muistopäivä

Vainajien muistopäivä on juhlapäivä, joka on omistettu vainajille. Sen alkuna on pakanallinen vainajien palvonta. Kristillinen vaikutus on joko syrjäyttänyt kansanomaiset vainajien muistopäivät tai ne ovat yhdistyneet, kuten esimerkiksi kekri. Kristillisistä kirkkokunnista protestanttisissa kirkoissa muistopäivää vietetään pyhäinpäivänä, roomalais-katolisessa on erityinen vainajien päivä. Ortodoksisessa kirkossa vainajien muistopäiviä on useita, esimerkiksi radunitsa pääsiäisen jälkeisenä tiistaina ja helluntailauantai.
Sinun kanssasi tähtisilmä

Sinun kanssasi tähtisilmä on Esko Mustosen säveltämä ja sanoittama tango.
Vuonna 1975 kappaleen on levyttänyt laulaja Erkki Junkkarinen singlensä "Tango Nocturno" toisena kappaleena. Junkkarista säestää Pauli Granfeltin yhtye ja Granfelt on myös tehnyt sovituksen.
Single on ilmestynyt levy-yhtiö PSO:n Blue Master -merkillä tunnuksella BLU 819. Itse kappaleen luettelotunnus on MPS 559. 
Singlen molemmat kappaleet ovat Junkkarisen vuoden 1975 menestysalbumilla "Ruusuja hopeamaljassa" (PSO Blue Master BLU-LP 180). LP-levyn kansitekstissä Lauri Jauhiainen kertoo, että kappaleen tehnyt Esko Mustonen oli Junkkarisen parhaita ystäviä ja oli jo ennen tätä kappaletta saanut soittaa yleisön toivomuksesta Junkkarisen kappaleita juontamissaan radion musiikkiohjelmissa, joihin kuului mm. Sävellahja.
Arja Korisevan versio kappaleesta on albumilla "Tangokuningas ja kuningatar" (1989) ja Eero Avenin versio kokoelma-albumilla "Ruusutanssi" (2009).
Tango Nocturno

Tango Nocturno eli alun perin Tango Notturno (Ich hab’ an dich gedacht) on Hans Otto Borgmannin säveltämä tango, jonka on sanoittanut Hans Fritz Beckmann. Kyseessä on elokuvasävelmä.
Suomessa "Tango Notturnon" on levyttänyt vuonna 1958 laulaja Seija Karpiomaa Jaakko Salon yhtyeen säestämänä. Salo on toiminut myös sovittajana. Suomalaiset sanat on tehnyt Saukki eli Sauvo Puhtila.
Vuonna 1975 laulaja Erkki Junkkarinen on levyttänyt sävelmän singlensä "Tango Nocturno" nimikkokappaleena Pauli Granfeltin yhtyeen säestämänä. Granfelt on myös kappaleen sovittaja.
Single on ilmestynyt levy-yhtiö PSO:n Blue Master -merkillä tunnuksella BLU 819. Itse kappaleen luettelotunnus on MPS 558. Singlen toisena kappaleena on "Sinun kanssasi tähtisilmä".
Singlen molemmat kappaleet ovat Junkkarisen vuoden 1976 menestysalbumilla "Ruusuja hopeamaljassa" (PSO Blue Master BLU-LP 180).
Pippurihapero

Pippurihapero ("Russula badia") on haperoiden sukuun kuuluva sienilaji. Se kelpaa syötäväksi, kun se ensin esikäsitellään keittämällä.
Ulkonäkö.
Lakki on nuorena kupera, vanhemmiten laakeneva ja keskeltä kuoppainen. Väriltään se on tumman purppuranpunainen tai violetinmusta. Heltat ovat nuorena valkoisia, vanhemmiten okran värisiä.
Jalka on enimmäkseen valkoinen ja hieman ruusunpunaisen sävyinen. Malto on valkoista. Itiöpöly on okrankeltaista.
Elinympäristö.
Pippurihaperoa tavataan kallio- ja meren rannikon kallio- ja mäntymetsissä sekä mäntylehdoissa.
Paperimarkka (Saksa)

Paperimarkka (saksaksi "Papiermark") oli saksalainen rahayksikkö vuosina 1914–1923. Rahaa käytettiin myös Danzigin vapaakaupungissa vuoteen 1923 asti. Paperimarkka korvasi vanhan kultamarkan. Nimitystä alettiin virallisesti käyttää ensimmäisen maailmansodan jälkeen hyperinflaation saavutettua huippunsa vuonna 1923, jolloin rahan arvo romahti täysin. Paperimarkan korvasi Rentenmark vuonna 1924, jolloin 1 biljoonalla (1012) paperimarkalla sai yhden Rentenmarkin. Myöhemmin Reichsmark korvasi Rentenmarkin.
Interlaken Ost

Interlaken Ostin rautatieasema () on Sveitsin rautatieliikenteen solmukohtia. Asema sijaitsee Interlakenin kunnassa. Interlakenissa on myös vanhempi, läntinen asema (Interlaken West). Interlaken Ostin rautatieasema on avattu vuonna 1874 Bödelibahnin varteen.
Liikenne.
Junaliikenne.
Interlaken Ostin asemalta on henkilöliikennettä kolmeen suuntaan:
Interlaken Ost on vilkas vaihtoasema, sillä se on kaikkien asemalle ajavien henkilöjunien pääteasema. Asemalla on 8 raidetta. Junavuoroja lähtee päivittäin noin 150 kpl. Asemalta on suora kaukojunayhteys muun muassa Berniin, Baseliin ja Luzerniin sekä Berliiniin ja Pariisiin.
Normaalien junien lisäksi aseman läheisyydestä on kesäkaudella funikulaariyhteys Harderkulmvuorelle (1 306 m mpy.)
Bussiyhteydet.
Interlaken Ostin asemalta on paikallisliikenteen lisäksi säännöllinen bussiliikenne Thuninjärven pohjoispuolitse Beatenbuchtin kautta Thuniin sekä Brienzjärven pohjoispuolelle Ringgenbergiin ja eteläpuolelle Iseltwaldiin.
Laivaliikenne.
Interlaken Ostin aseman läheisyydestä, Aarejoelta, on BLS:n laivayhteys Brienziin.
Disney Infinity

Disney Infinity on Avalanche Softwaren kehittämä ja Disney Interactive Studiosin julkaisema toimintaseikkailupeli. Peli julkaistiin usealle alustalle vuonna 2013. Peli on Disney Infinity -pelisarjan ensimmäinen osa.
Peli julkistettiin vuonna 2010 ja sen kehittämiseen meni 100 miljoonaa Yhdysvaltain dollaria. Peli sisältää samanlaisuuksia "Skylanders"-pelisarjan kanssa, sillä se sisältää kerättäviä Disney- ja Pixar-elokuvien figuriineja, jotka on synkronisoitu pelin kanssa ja joilla voi seikkailla pelissä.
Disney Infinityn jatko-osa Disney Infinity 2.0 julkaistiin vuonna 2014.
Dalkey

 
Dalkey () on kylä Irlannin itärannikolla 16 kilometriä Dublinista etelään. Tästä idyllisestä kylästä, jonka keskustassa on Dalkeyn linna, on tullut suosittu asuinpaikka irlantilaisille taiteilijoille.
Kuuluisia kyläläisiä.
Dalkeyssä on asunut kirjailija James Joyce. Nykyään siellä asuvat muun muassa U2-muusikko Bono, laulaja Enya, elokuvaohjaaja Neil Jordan ja muusikko Chris de Burgh. Kirjailija Maeve Binchy on syntyisin Dalkeystä.
Obed Malolo

Obed Malolo (s. 18. huhtikuuta 1997 Helsinki) on suomalainen jalkapalloilija, joka on viimeksi pelannut Veikkausliigaa kaudella 2022 Helsingin IFK:n riveissä. Hän on pelipaikaltaan keskikenttäpelaaja.
Malolo debytoi Veikkausliigassa kaudella 2014 HJK:n riveissä ja on pelannut yhteensä 122 liigaottelua. Malolon isoveli Jeremie Malolo on entinen jalkapalloilija.
Seurajoukkueet.
Helsingissä kongolaisille vanhemmille syntyneen Obed Malolon pelaajaura aikuisten tasolla alkoi kaudella 2013, kun hän nousi HJK:n Kakkosessa pelanneen reservijoukkue Klubi 04:n kokoonpanoon. Veikkausliigassa Malolo debytoi seuraavalla kaudella 19. huhtikuuta 2014 ottelussa FC Lahti–HJK. Malolo pelasi kauden 2014 aikana neljässä liigaottelussa ja HJK voitti Suomen mestaruuden sekä Suomen Cupin. Kaudella 2015 liigapelejä kertyi yhteensä 15, joista kuusi avauskokoonpanossa. HJK oli kaudella 2015 Veikkausliigassa kolmas. Malolo nousi HJK:ssa avauskokoonpanon pelaajaksi kaudella 2016, kun hän pelasi 15 liigaottelusta 13 avauksessa. HJK oli kaudella 2016 Veikkausliigassa toinen.
Malolo siirtyi kaudeksi 2017 Veikkausliigassa pelanneen SJK:n riveihin. Malolo pelasi kaudella 2017 yhteensä 21 liigaottelua, joista 15 avauskokoonpanossa. Ensimmäisen liigamaalinsa Malolo teki SJK:ssa 23. heinäkuuta 2017 RoPS:ia vastaan. SJK oli kaudella 2017 Veikkausliigassa kuudes. Malolo loukkaantui vakavasti helmikuussa 2018 eikä pelannut kauden 2018 aikana yhtään liigapeliä. SJK oli kaudella 2018 Veikkausliigassa yhdeksäs. Kaudella 2019 Malolo pelasi yhteensä 15 liigaottelua, joista 11 avauskokoonpanossa. SJK oli kaudella 2019 edelliskauden tapaan liigassa yhdeksäs.
Malolo siirtyi kaudeksi 2020 Veikkausliigassa pelanneeseen RoPS:iin. Malolo pelasi RoPS:in keskikentällä 19 liigaottelua, joista kaikki avauskokoonpanossa. RoPS kaudella 2020 Veikkausliigassa viimeinen, ja joukkue putosi Ykköseen. Malolo siirtyi kaudeksi 2021 Veikkausliigassa pelaavaan AC Ouluun.
Maajoukkue.
Obed Malolo debytoi ikäluokkansa (1997) maajoukkueessa 14-vuotiaana 20. maaliskuuta 2012 Tammelassa pelatussa ottelussa Suomi–Slovakia. Hän pelasi yhteensä 34 poikien maaottelua.
Alle 21-vuotiaiden maajoukkueessa Malolo debytoi 20-vuotiaana 16. kesäkuuta 2017 Ukrainan Borispolissa pelatussa ottelussa Slovenia–Suomi. Malolo pelasi yhteensä neljä nuorten maaottelua.
Saavutukset.
HJK
Valtasen Liikenne

Valtasen Liikenne on vuonna 1925 perustettu linja-autoyritys, jonka toimipiste on Oripäässä. 
Historia.
Yrityksen perusti Vieno Valtanen (1901–1952) vuonna 1925, jolloin hän aloitti liikennöinnin Turun ja Prunkkalan (nyk. Aura) välillä. Vuonna 1952 yritys siirtyi viisilapsiselle perikunnalle. Perikunnan kolme veljestä ostivat kaksi siskoaan pois vuonna 1955. Keskimmäisen veljeksen kuoleman jälkeen 1972 ja vanhimman veljeksen kuoleman jälkeen 1977 yhtiön toimintaa jatkoivat veljeksistä nuorin, Vesa Valtanen ja hänen veljenpoikansa Jarmo Valtanen. Valtasen Liikenteestä tuli osakeyhtiö 1990-luvulla. Vuonna 2000 Jarmo Valtanen luopui osuudestaan, ja Valtasen liikennettä jatkoivat Vesa ja hänen poikansa Petri Valtanen. Vesa Valtanen kuoli vuonna 2004, jonka jälkeen Petri Valtanen siirtyi toimitusjohtajaksi. 
Vuonna 2013 Valtasen liikennöimä linja Turku-Aura-Oripää siirtyi kilpailutuksessa TLO:lle.
Jääpallon Viron-mestaruuskilpailut 1941

Jääpallon Viron-mestaruus 1941 ratkaistiin kolmen joukkueen välillä. Viron jääpallomestaruus ratkaistiin kaikkiaan 15. kerran, edellisen kerran mestaruudesta pelattiin talvella 1935 ja seuraava kilpailu käytiin vasta 1947
Ottelu mestaruudesta.
&lt;br&gt;
Mestarijoukkue.
Tallinna Dünamon joukkue: Martin Jensen, Erich Jõers, Edgar Jürgens, Friedrich Karm, Heinrich Koort, Antoni Koovit, Villem Raie, Aleksander Rauk, Bernhard Ruul, Heinrich Uukkivi, Ralf Veidemann, Elmar Saar.
Ed Harcourt

Ed Harcourt (s. 15. elokuuta 1977) on brittiläinen laulaja-lauluntekijä. Hänen ensilevynsä nimi oli "Here Be Monsters". Harcourt on julkaissut seitsemän albumia, kolmetoista singleä ja kaksi EP-levyä.
Nick Cave on Harcourtin vaikuttaja.
Sinihapero

Sinihapero ("Russula azurea") on haperoiden sukuun kuuluva sienilaji. Se on hyvä ja maultaan mieto ruokasieni.
Ulkonäkö.
Lakki on nuorena kupera, vanhemmiten laakeneva ja hieman kuoppainen. Sen reunassa saattaa olla poimuja, ja pinnalla oleva pintakelmu on nyljettävissä. Lakki on väriltään siniharmaa, ruskean sävyinen violetti tai liila ja keskeltä vaaleampi. Leveydeltään lakki on 3–10 senttimetriä. Helttojen, jalan, mallon ja itiöpölyn väri on valkoinen. Jalan pituus on 3–6 senttimetriä.
Elinympäristö.
Sinihaperoa esiintyy yleisesti Suomen etelärannikolla lehdoissa ja kuusimetsissä. Pohjoisimmillaan sitä on tavattu Pohjois-Karjalassa. Sienen kasvuaika on heinäkuusta lokakuuhun. Se on luokiteltu Suomessa elinvoimaiseksi lajiksi.
Tomaattihapero

Tomaattihapero ("Russula persicina") on haperoiden sukuun kuuluva sienilaji. Sillä on hieman hedelmäinen tuoksu.
Ulkonäkö.
Lakki on nuorena kupera, vanhemmiten laakeneva. Väriltään se on punainen. Helttojen ja malton väri on valkoinen. Jalassa on hieman punertavaa sävyä.
Elinympäristö.
Tomaattihaperoa esiintyy kuusimetsissä, lettosoiden reuna-alueilla, puronvarsilla ja tuntureilla.
Komerot

Komerot. Kadotettujen nuorten tarinoita on vuonna 2013 julkaistu tietokirja syrjäytymisestä. Kirja perustuu syrjäytyneitä nuoria käsittelevään Komerot-dokumenttihankkeeseen ja on ensimmäinen Suomessa julkaistu joukkorahoitettu kirja. Kirjan ovat tehneet Lilja Tamminen ja Mira Eskelinen ja sen on julkaissut IVA Kustannus.
Tekijät.
Lilja Tamminen (s. 1987) on helsinkiläinen julkishallinnon konsultti, poliittinen blogisti ja kunnallispoliitikko. Mira Eskelinen on kulttuurituottaja.
Sirkka Karppanen

Sirkka Sanelma Uro-Karppanen (22. huhtikuuta 1918 Kajaani – 14. syyskuuta 1999) oli suomalainen toimittaja ja näytelmäkirjailija.
Uro-Karppanen oli toimittajana kaikissa etelä-karjalaisissa lehdissä, ja oli Suomen ensimmäinen naistoimittaja. Toimittajan työt lopetettuaan hän oli töissä Lappeenrannan maakuntakirjastossa, ja kirjoitti myös juttuja Lappenrannan paikallishistoriasta ja -kulttuurista. Hän myös runoili ja maalasi akvarelleja.
Uro-Karppasen vanhemmat olivat sotilasvälskäri Mikko Uro ja Hilja Johanna (o.s. Hovi). Puoliso oli näyttelijä Kaarlo Karppanen vuodesta 1949. Sirkka Karppanen kävi keskikoulun ja oli toimittajaharjoittelijana Etelä-Savo lehdessä vuosina 1942–1944, toimittajana Etelä-Saimaassa 1944–1947, Kalajokilaaksossa 1947–1948, toimitussihteerinä Sisämaa-lehdessä 1948–1950 ja freelance-toimittajana vuodesta 1950. Uro-Karppanen oli kirjoittajayhdistys Paltta ry:n johtokunnassa vuodet 1968–1969. 
Näytelmiä.
Lähde:
Spiez

Spiez on kaupunki Keski-Sveitsissä, Bernin kantonissa. Kaupungissa on noin 13 000 asukasta. 
Sijainti.
Spiez sijaitsee Thuninjärven lounaispuolella, kymmenisen kilometriä Thunista etelään. Lännessä Spiez rajoittuu Kanderjokeen. 
Liikenne.
BLS:n Lötschbergin rata kulkee Spiezin kautta. Myös BLS:n Interlaken Ost – Zweisimmen -rautatie kulkee Spiezin kautta. Moottoritie A8 Luzernista yhdistyy moottoritiehen A6 Spiezissä. Thuninjärvellä on BLS:n reittilaivaliikennettä.
Hedvig Sofiahemmet

Hedvig Sofiahemmet on Helsingin Kalliossa Eläintarhantiellä sijaitseva vanhusten palvelutalo. Rakennuksen omistaa Stiftelsen Hedvig Sofiahemmet, joka on aiemmin myös vastannut toiminnasta. Vuonna 2006 toiminta siirtyi Apollohemmet-säätiölle ja vuonna 2009 Attendo Oy:lle. Omistava säätiö vastaa edelleen rakennuksen kunnostuksesta. 
Rakennus valmistui vuonna 1893 kroonikkojen sairaskodiksi ja se rahoitettiin peruukintekijä Hedvig Sofia Appelrothin testamenttilahjoituksella. Suunnittelija oli Alfred Rosenbröijer.
Kiinteistöllä on päärakennus, jossa on kaksi asuinkerrosta ja pohjakerros. Lisäksi on piharakennus. Rakennuksen ulkoasu ja käyttötarkoitus on suojeltu. Hedvig Sofiahemmet sijaitsee aivan 1960-luvulla valmistuneen Helsingin kaupunginteatterin vieressä.
Korpilahti (Rukajärvi)

Korpilahti () on entinen kylä Karjalan tasavallan Mujejärven piirin Rukajärven kunnassa. Se sijaitsi Ontajärven Korpilahden rannalla 36 kilometriä Rukajärveltä kaakkoon.
1900-luvun alussa Korpilahti lähikylineen muodosti Rukajärven volostiin kuuluneen kyläkunnan. Vuonna 1905 kylässä oli koulu, 31 taloa ja 192 asukasta. 1920-luvulla kylä liitettiin Rukajärven piirin Ontajärven kyläneuvostoon. Vuonna 1933 Korpilahdella oli 208 asukasta, joista valtaosa oli karjalaisia ja loput venäläisiä. Kylä on autioitunut 1950-luvun jälkeen.
Korpilahden lähistöltä on löydetty kivikautisia asuinpaikkoja.
Etuosa

Etuosa () oli ennen vuotta 1930 solmittuja avioliittoja koskeva käsite, joka tarkoitti lesken oikeutta ottaa irtainta tavaraa jakamattomasta pesästä puolison kuoleman jälkeen.
Säännökset etuosasta.
Kun ennen 1. tammikuuta 1930 solmittu avioliitto purkautui miehen tai vaimon kuolemaan, sai eloonjäänyt puoliso, sen jälkeen kun pesän velat oli suoritettu, ottaa pesän jakamattomasta irtaimesta tavarasta etuosaksensa mitä vain tahtoi, ei kuitenkaan enempää kuin yhden kahdeskymmenesosan (1/20) siitä. Jos pesä oli köyhä ja vähäinen, puoliso sai etuosakseen kihlasormuksensa, jokapäiväisen vuoteensa ja tarpeelliset pitovaatteensa, vaikka niiden arvo nousisikin vähän päälle kahdeskymmenesosan. Ellei pesässä ollut irtainta, mikä osa pesän omaisuudesta oli ensisijaisesti menevä pesän velkojen maksuun, ei leski saanut etuosaa.
Vuoden 1929 avioliittolaissa etuosaa vastaa tavallaan lain 91 §:ssä säädetty puolison oikeus määrätynlaisen omaisuuden päältäpäin erottamiseen.
Veikko Larjatie

Veikko Gersom Larjatie, sukunimi vuoteen 1941 "Laaksonen" (14. huhtikuuta 1918 Turku – 7. tammikuuta 2010 Turku) oli suomalainen taidehistorian opettaja ja kuvataiteen opettamisen kouluttaja. Hän julkaisi myös yhden runokokoelman.
Larjatie pääsi ylioppilaaksi Turun suomalaisesta lyseosta 1938 ja hän valmistui kansakoulunopettajaksi Jyväskylän kasvatusopillisesta korkeakoulusta 1943. Myöhemmin hän valmistui 1954 Turun yliopistosta filosofian maisteriksi ja lisensiaatiksi.
Larjate toimi 1944–1953 Turussa suomenkielisten kansakoulujen yläkansakoulun opettajana ja hän oli myös Kustannusosakeyhtiö Päivän kirjallisena johtajana ja vs. opettajana Santalan kristillisessä kansanopistossa. Larjatie toimi 1953–1956 Raahen opettajaseminaarin vt. kuvaamataidon ja miesten käsityön lehtorina ja tämän jälkeen hän oli Oulussa kuvataiteen ja kuvataiteen opettamisen kouluttajana opettajakorkeakoulussa, Oulun yliopiston opettajanvalmistuslaitoksessa ja myöhemmin opettajankoulutuslaitoksessa. Hän opetti Oulussa taidehistoriaa arkkitehtiopiskelijoille. Viimeksi Larjatie toimi 1978–1981 kuvaamataidon didaktiikan lehtorina Turun yliopiston opettajankoulutuslaitoksessa. Larjatie sai professorin arvon 1996.
Rolf Ståhlström

Rolf (Rolle) Ståhlström (17. maaliskuuta 1918 Turku – 10. tammikuuta 2000) oli suomalainen ruotsin kielellä kirjoittanut kirjailija.
Rolf Ståhlström kirjoitti lastenkirjan nimimerkillä "Merriman" ja yhden dekkarin nimimerkillä "Rolle Tillman". Ståhlström asui Ruotsissa ja toimi journalistina Expressen lehdessä Tukholmassa.
Teoksia.
Nimimerkillä "Merriman":
Nimimerkillä "Rolle Tillman":
Skerries

 
Skerries () on Irlannin itärannikolla oleva kylä. Se sijaitsee 30 kilometriä Dublinista pohjoiseen. Kylän tunnuksena ovat suuret tuulimyllyt. Lisäksi siellä on Ardgillanin linna. 
Skerries on ollut vuosisatojen ajan suosittu maihinnousupaikka Irlantiin sen edustan saarien kautta. Niiden kautta ovat tulleet niin viikingit kuin Pyhä Patrick. Britit pelkäsivät Napoleonin valloittavan Irlannin 1800-luvulla, jolloin he rakensivat saarille kaksi Martello-tornia puolustamaan kylää. Niitä ei koskaan kuitenkaan tarvittu. Skerriesin satama on luonnonsatama.
Kylän edustalla on viisi saarta: Shenick Island, St Patrick's, Colt ja Rockabill, joka muodostuu kahdesta pikku saaresta.
Leona Lewisin diskografia

Tämä on englantilaisen pop-R&amp;B-musiikkia esittävän laulaja-lauluntekijän Leona Lewisin diskografia. Voitettuaan brittien "X Factor" -laulukilpailun Lewis on julkaissut muun muassa viisi studioalbumia, joista viimeisin on vuodelta 2015.
Lewis on myynyt maailmanlaajuisesti yli 28 miljoonaa tallennetta.
Alexander Gustaf Julius Hallsten

Alexander Gustaf Julius Hallsten (26. marraskuuta 1819 Vaasa – 7. syyskuuta 1879 Vaasa) oli suomalainen opettaja ja valtiopäivämies.
Hallstenin vanhemmat olivat kupariseppä Karl Erik Hallsten ja Brita Maria Harlin. Hän valmistui filosofian kandidaatiksi 1840 ja toimi sitten 1845-1852 Hämeenlinnan yläalkeiskoulun konrehtorina ja 1852-1856 rehtorina. Vaasan yläalkeiskoulun rehtori hän oli 1856-1872 ja Vaasan lyseon rehtori 1872-1874. Tämän jälkeen hän toimi Vaasan reaalikoulun perustamistyössä ja opetti uskontoa yläalkeiskoulussa. Uskonnon lisäksi Hallstenin mieliaineita opettajana olivat historia ja maantiede, joista hän laati oppikirjat "Ny lärobok i historie och geografi" (1847), "Lärobok in Finlands historie och geografi" (1847), "Lärobok i geografi" (1853), "Lärobok i allmän och fädernetslandets historia" (1862). Useat näistä teoksista myös suomennettiin. Hallsten osallistui Vaasan kunnallispolitiikkaan muun muassa kaupungin rahatoimikamarin jäsenenä ja puheenjohtajana. Valtiopäiväedustaja hän oli pappissäädyssä 1872 ja 1877.
Hallstenin puoliso vuodesta 1855 oli Sofia Vilhelmina Westerman (k. 1893). Kanslianeuvos, vakuutusylitarkastaja ja Suomalaisen puolueen kansanedustaja Onni Hallsten oli heidän poikansa.
Alppikatu

Alppikatu on katu Helsingissä Kallion kaupunginosassa. Kadun varrella on muun muassa Kuntatalo, Helsingin Diakonissalaitos, vanha käsityönopettajanopisto, joka on nykyisin asuintalo, Pyhän Sydämen kappeli, Helsingin työväenopisto ja Pelastusarmeijan Helsingin osaston asumispalveluyksikkö.
Vuonna 1928 valmistunut Alppikatu 15 oli aikoinaan korttelinsa ensimmäinen kivitalo. Sen ovat suunnitelleet A. H. Gunnar Aspelin ja Arvi Niiniluoto.
Profiili.
Alppikatu on noin 700 metriä pitkä. Se alkaa Ensi linjan risteyksestä Linnunlaulun huvila-alueen reunalta ja kulkee itäkoilliseen. Idässä Alppikatu päättyy umpikujaan, mutta sen päästä laskeutuu Itäiseksi Alppirinteeksi kutsuttu portaikko Helsinginkadulle, joka kulkee Alppikadun suuntaisesti. Myös hieman lännempänä, Helsingin työväenopiston rakennuksen toisella puolella on samantapainen Alppikadulta Helsinginkadulle johtava porrastettu jalankulkukatu, Läntinen Alppirinne. Alppikadun kanssa risteävät kadut lännestä itään lueteltuina ovat:
 
Lännessä Alppikadun ilmettä hallitsevat Diakonissalaitoksen ja Kuntatalon punatiiliset rakennuskompleksit. Alppikadun ja Helsinginkadun välissä sijaitsevat kallioille rakennettu Diakoniapuisto ja Tauno Palon puisto. Alppikatu on sekä autokaistojen että jalkakäytävien osalta asfalttipäällysteinen; Kirstinkadun risteyksessä on pätkä nupukiveä.
Historia.
Alppikatu sai nimensä 1900-luvun alussa lähellä sijaitsevan Alppilan puistoalueen mukaan, jonka nimi puolestaan perustuu vuonna 1870 rakennettuun ravintola Alphyddaniin, joka sijaitsi Alpin alueella. Alppi (Alpen) oli 1840-luvulla perustettu vuokra-alue.
Alppikadun puutalot oli rakennettu suurimmaksi osaksi 1900-luvun alussa, ja ne purettiin nykyisten kerrostalojen tieltä 1950- ja 1960-luvuilla. Useimmat puutalot olivat kaksikerroksisia, muutamat olivat ainakin osittain kolmikerroksisia. Pisimpään säilyivät nykyisen Kuntatalon korttelin kolme puutaloa, jotka olivat arkkitehtitoimisto Grahn, Hedman &amp; Wasastjernan käsialaa vuodelta 1897. Talot paloivat 24. syyskuuta 1979.
Alppikadun vanhin asuinkerrostalo on Paasilan taloon kuuluva Alppikatu 20, joka valmistui vuonna 1907. Talon on piirtänyt arkkitehtitoimisto von Essen, Kallio &amp; Ikäläinen. 1900-luvun alkupuoliskolla rakennettiin myös Alppikatu 2 (1925), Alppikatu 15 (1928) ja Alppikatu 25 (1937). Itäisen Alppirinteen talot, joihin Alppikatu päättyy, valmistuivat 1932 ja 1941.
Alppikadun ja Helsinginkadun välisiin kortteleihin eli Alppikadun parilliselle puolelle rakennettiin kerrostaloja 1950-luvulla. Korttelit rakennettiin verraten väljästi, joten näkymät Alppikadulta Linnanmäen ja Josafatin kallioiden suuntaan säilyivät avarina. Alppikadun pariton puoli oli jo puutalokauden aikana tiiviisti rakennettu. Puutalot purettiin ja tilalle kohosi useita asuinkerrostaloja vuosina 1961–1971. Alppikadun uusimmat talot sijaitsevat kadun länsipäässä. Kuntatalo valmistui vuonna 1982, rakennuskompleksin koko on 117 000 kuutiometriä. Helsingin Diakonissalaitoksen uudisrakennus valmistui vuonna 1989.
Muuta.
Alppikadun ja Ensi linjan risteysalueelta on löydetty harvinaista graniittimuunnosta, joka on nimetty helsinkiitiksi.
Harold Meltzer

Harold Meltzer (8. kesäkuuta 1966 Brooklyn, New York – 12. elokuuta 2024 Manhattan, New York) oli yhdysvaltalainen säveltäjä. Hän varttui Long Islandilla. Hän suoritti musiikkiopintonsa Amherst Collegessa, Cambridgen yliopistossa ja Yale School of Musicissa; lisäksi hän opiskeli Columbian yliopistossa ja toimi juristina. Meltzer perusti Sequitur-kokoonpanon, jonka taiteellisena johtajana hän toimi.
Meltzerin saamia tunnustuksia ovat Barlow-palkinto (2008), Rome-palkinto, Guggenheim-stipendi ja Yhdysvaltain taide- ja kirjallisuusakatemian Charles Ives -stipendi. "Brion"-sekstetollaan säveltäjä myös pääsi Pulitzer-finalistiksi vuonna 2009. Meltzer opetti Amherst Collegessa, Vassar Collegessa ja Yalen yliopistossa. Hänellä oli vaimo ja kaksi lasta.
Tyyppi 2 Ka-Mi

Tyyppi 2 Ka-Mi (jap. 特二式内火艇　カミ, Toku-ni-shiki uchibitei kami?) on japanilainen amfibiopanssarivaunu. Tätä vaunutyyppiä käytti Keisarillisen Japanin armeija. Esikuvana tällä tyypillä oli Tyyppi 95 Ha-Go/Kyu-Go. Vaunutyypin tuotanto alkoi vuonna 1942.
Aluksi muutostöiden piti olla yksinkertaiset, Tyyppi 95 -vaunuun olisi vain lisätty kelluntasäiliöt. Amfibiovaunuksi prosessointi ei kuitenkaan ollut niin helppoa. Epäonnisten kokeiluvaiheiden jälkeen suunnittelijat päätyivät lisäämään panssarivaunuun erilliset vaunun ulkopuoliset ponttoonit muuttamatta itse vaunutyypin konstruktiota.
Uudessa tyypissä oli sentään joitakin etuja, kuten sisäiset vaunupuhelimet ja radiointi. Miehistön lukumäärä oli viisi henkeä, johon kuului myös vaunumekaanikko. Amfibiovaununa Tyyppi 2 Ka-Mi oli kaikkein yleisin Japanin armeijassa.
Tätä erikoistyyppiä valmistettiin Japanissa suhteellisen vähän. Sen panssarivaunuaseeksi pienehköksi katsottava 37 mm tykki ei ollut vaunutyypin tehokkaan käytön kannalta kovin vakava ongelma. Sen sijaan tämän tyypin käyttö linnakkeena eli puolustusasemana oli, sillä tykin kaliiperi oli tuohon tarkoitukseen riittämättömän pieni. Tämä sotilastaktiikka esti sinänsä toimivan vaunutyypin käyttöä. Niinpä se ei saavuttanut juurikaan taistelumenestystä. Tyyppi 2 Ka-Mi oli suhteellisen helppoa saalista yhdysvaltalaisille sotajoukoille niin sanotun ”saarihyppelyvaiheen” aikana. Silloin yhdysvaltalaiset valloittivat saari saarelta, muun muassa japanilaisille sodan alussa menettämiään alueita Tyynellämerellä.
Euroopan Formula 3 -kausi 2014

Euroopan Formula 3 -kausi 2014 oli sarjan kolmas kausi nykyiselle Euroopan Formula 3 mestaruussarjalle. Kausi alkoi 20. huhtikuuta Englannin Silverstonessa ja päättyi 19. lokakuuta Saksan Hockenheimringillä.
Sarjan mestaruuden vei ranskalainen Esteban Ocon, toiseksi sijoittui brittiläinen Tom Blomqvist ja kolmanneksi hollantilainen Max Verstappen.
Kuljettajamuutokset.
Uudet kuljettajat
Tallia vaihtaneet kuljettajat
Poistuneet kuljettajat
I Will Be

I Will Be on kanadalaisen laulajan Avril Lavignen kappale, joka löytyy hänen "The Best Damn Thing"-albumin Pohjois-Amerikan, Taiwanin ja Japanin erikoispainokselta. Kappaleen on levyttänyt myös englantilainen laulaja Leona Lewis hänen debyyttialbumilleen "Spirit". Kappale julkaistiin 6. tammikuuta 2009 Yhdysvalloissa albumin kuudentena ja viimeisenä singlenä. 
Kappaleen on kirjoittanut Avril Lavigne, Max Martin ja Lukasz Gottwald sekä tuottanut Dr. Luke, Matt Beckley ja Smit. Parhaimmillaan "I Will Be" sijoittui Billboard Hot 100- listalla sijalle 66.
Howth

 
Howth () on Irlannin itärannikolla oleva kalastajakylä. Se sijaitsee Howthin niemellä noin 11 kilometriä Dublinista itään. Kylä on suosittu vapaa-ajanviettopaikka dublinilaisille.
Kuuluisia kyläläisiä.
Howthissa asuu muusikoita, kuten U2:n rumpali Larry Mullen Jr. ja Cranberries-yhtyeen laulusolisti Dolores O'Riordan, kuten myös näyttelijät Saoirse Ronan ja Brendan Gleeson.
Katleena Kortesuo

Katleena Kortesuo (s. 22. joulukuuta 1975 Hämeenlinna) on suomalainen tietokirjailija ja viestintäasiantuntija. Kortesuo on ollut kirjoittamassa tai toimittamassa yli 40 tietoteosta.
Kortesuo on humanististen tieteiden kandidaatti. Hän toimii viestintäkouluttajana aihealueinaan muun muassa sosiaalinen media, asiantuntijoiden brändääminen ja selkeä kielenkäyttö. Kortesuo on kirjoittanut myös historiikkeja. Vuonna 2018 hänelle myönnettiin Tietokirjailijapalkinto. Vuonna 2024 Kortesuo sai Mensa-palkinnon Suomen Mensalta.
Kortesuo voitti näyttämötaikuuden Suomen-mestaruuden keväällä 2013.
Friedrich Gernsheim

Friedrich Gernsheim (17. heinäkuuta 1839 Worms – 10. syyskuuta 1916) oli saksalainen säveltäjä ja pianisti. Hän teki ensimmäisen julkisen esiintymisensä 11-vuotiaana. Tässä yhteydessä esitettiin eräs hänen itse säveltämänsä alkusoitto. Hänen opettajiensa joukossa olivat Ignaz Moscheles, Moritz Hauptmann ja Julius Rietz. Hän oli yksi tunnustetuimmista Chopinin ja Schumannin tulkitsijoista.
Gernsheim työskenteli muun muassa Saarbrückenissä, Kölnissä, Rotterdamissa ja Berliinissä. Hänen sävellystensä joukossa on muun muassa neljä sinfoniaa, kuoroteoksia, konsertot pianolle ja viululle sekä kamarimusiikkiteoksia monenlaisille kokoonpanoille. Myöhäiseen tuotantoon kuuluu lisäksi sellokonsertto e-mollissa (op. 78, julkaistu 1907).
Dream Big

Dream Big on suomalaisen laulajan Isac Elliotin 25. lokakuuta 2013 julkaistu single, joka sisältyy Elliotin marraskuussa julkaistavalle uudelle versiolle hänen esikoisalbumistaan. Kappaleen on tehnyt Joonas Angeria, Ole Hegle ja Torgeir Kristiansen. Tuotannosta vastaa Elliotin esikoisalbuminkin tuottanut Angeria sekä norjalainen Waterfall.
YleX-radiokanavan toimittaja Iida Korhonen on luonnehtinut kappaleen sanoituksen ”kannustavan tavoittelemaan unelmiaan antamatta kenenkään lannistaa itseään”. Isac Elliot itse on puolestaan sanonut, että kappaleen tarina sai syntynsä ajatuksesta ”jos naapurit eivät naura sun unelmille ja haaveille, niin silloin ne eivät ole riittävän isot”.
Kappaleen lyriikkavideo julkaistiin Elliotin Vevo-kanavalla singlen julkaisupäivänä 25. lokakuuta ja Sami Joensuun ohjaama virallinen musiikkivideo 4. joulukuuta 2013.
Major League Baseball -kausi 1918

Major League Baseball -kausi 1918 päättyi Boston Red Soxin 4–2 voittoon Chicago Cubsista kauden päätteeksi pelatussa World Series -ottelusarjassa. 
Yhdysvaltain liityttyä mukaan maailmansotaan, maan hallitus vaati kauden lyhentämistä ja World Seriesin siirtämistä aikaisempaan ajankohtaan. Perinteinen "Fall Classic" muuttui näin ollen tilapäisesti "Late-Summer" -versioksi, joka pelattiin jo 5. – 11. syyskuuta. Kausi oli ensimmäinen johon sota-aika jätti jälkensä. Monet liigan huippupelaajista oli kutsuttu isänmaan palvelukseen ja joukkueiden taso oli yleisesti laskenut.
5. lokakuuta National Leaguen Eddie Grantista tuli ensimmäinen Major League -pelaaja, joka menehtyi maailmansodassa. Hän kaatui johtaessaan operaatiota Argonnen metsässä. Muut maailmansodassa kaatuneet MLB -pelaajat olivat Alex Burr, Larry Chappell, Ralph Sharman ja Bun Troy.
Runkosarjan sarjataulukot.
World Seriesin kolme ensimmäistä ottelua käytiin Chicagossa ja kolme viimeistä Bostonissa.
Sarja avattiin Comiskey Parkilla, Cubsin paikalliskilpailija White Soxin kotistadionilla, koska sinne mahtui enemmän yleisöä kuin Cubsin omalle Weeghman Parkille (myöhemmin Wrigley Field). Babe Ruth jatkoi runkosarjassa pelattujen 13 juoksuttoman vuoron putkeaan 22:een Red Soxin voittaessa 1–0. Neljännessä ottelussa Fenway Parkilla putki venyi jo 29 vuoroon ennen kuin Cubs onnistui saamaan kaksi juoksua aikaiseksi. Boston vei kuitenkin ottelun 3–2. Viimeisen kuudennen ottelun voittavana syöttäjänä hääräsi Carl Mays, joka oli syöttänyt voiton myös kolmannessa kamppailussa. Syöttäjät pelasivat kaiken kaikkiaan hyvin, sillä kumpikaan joukkue ei yhdessäkään ottelussa saanut tehtyä kolmea juoksua enempää, eikä home runeja lyöty kuudessa ottelussa ollenkaan.
Hideous Divinity

Hideous Divinity on alun perin Norjassa toiminut italialainen teknisen death metalin yhtye. Yhtyeen perustivat Hour of Penancen jäsenet Enrico Schettino sekä Carlos Mastantuono. Vaikka yhtye perustettiin Norjassa, ovat kaikki yhtyeen jäsenet italialaisia.
Schettinon muutettua takaisin Italiaan ja liityttyään toistamiseen Hour of Penanceen vuonna 2010, yhtye koki kokoonpanon muutoksen. Huhtikuussa 2011 yhtye solmi levytyssopimuksen Unique Leader Recordsin kanssa. Esikoisalbumi "Obeisance Rising" julkaistiin huhtikuussa 2012.
Bianca Botto

Bianca Botto (s. 6. kesäkuuta 1991 Lima) on perulainen tennispelaaja. Parhaimmillaan hän on ollut kaksinpelissä WTA-listan sijalla 199 huhtikuussa 2015. Hän on voittanut urallaan 15 ITF-turnausta kaksinpelissä ja viisi nelinpelissä.
Botto pelasi ITF-turnauksissa ensimmäisen kerran vuonna 2007. Seuraavana vuonna hän voitti kaksi 10 000 Yhdysvaltain dollarin arvoista ITF-turnausta kaksinpelissä, molemmat Limassa. Myös vuonna 2009 hän voitti kaksi Limassa pelattua ITF-turnausta. Vuonna 2010 hän teki WTA-debyyttinsä Bogotán turnauksessa häviten ensimmäisellä kierroksella maailmanlistan sijalla 150 olleelle Petra Cetkovskálle suoraan kahdessa erässä. Toukokuussa 2010 Botto voitti Rio de Janeiron ITF-turnauksen. Vuonna 2011 Botto hävisi Bogotán WTA-turnauksen ensimmäisellä kierroksella maailmanlistan sijalla 143 olleelle Eva Birneroválle. Syyskuussa hän voitti sekä Casalen että Mont-de-Marsanin ITF-turnaukset. Toukokuussa 2012 Botto voitti Casertan ITF-turnauksen. Heinäkuussa 2013 hän voitti São Paulon ITF-turnauksen ja myöhemmin samana vuonna Asunciónin turnauksen.
Lisa-Maria Moser

Lisa-Maria Moser (s. 28. maaliskuuta 1991) on itävaltalainen tennispelaaja. Parhaimmillaan hän on ollut kaksinpelissä WTA-listan sijalla 322 lokakuussa 2013. Hän on voittanut urallaan yhden ITF-turnauksen kaksinpelissä.
Heinäkuussa 2013 Moser eteni puolivälieriin Bad Gasteinin WTA-turnauksessa. Tämä oli ensimmäinen kerta kun hän pelasi WTA-turnauksen pääsarjassa. Puolivälierissä hän hävisi Andrea Hlaváčkoválle.
Maastohiihdon maailmancup 2013–2014

Maastohiihdon maailmancup 2013–2014 oli historian 33. virallinen maailmancup-kausi. Se alkoi 29. marraskuuta 2013 Suomen Rukalla ja päättyi 16. maaliskuuta 2014 Ruotsin Falunissa.
Lähde: FIS
Maailmancupin loppupisteet.
Lähde: FIS
Colonia (täsmennyssivu)

Colonia tai kolonia voi tarkoittaa ainakin seuraavia:
Johannes Heinonen (taiteilija)

Johannes Heinonen (s. 27. tammikuuta 1954) on suomalainen kuvataiteilija. 
Hänet tunnetaan parhaiten surrealismia edustavista yhteiskuntakriittisistä maalauksistaan, joissa satiirin kohteena ovat suomalaiset poliitikot. Poliitisen satiirin lisäksi Heinosen tuotanto käsittää maisema- ja eläinmaalauksia sekä kaupunkikuvia. Hän on myös toiminut lavastajana muun muassa Rauni Mollbergin elokuvassa Ystävät, toverit sekä tehnyt mainos- ja sisustusmaalauksia.
Eduskuntavaaleissa 2011 Heinonen oli Pirkanmaan vaalipiirissä Suomen Kommunistisen Puolueen ehdokkaana ja sai 56 ääntä.
Teosten sensurointi ja kohut.
Nokialla asuvan Heinosen maalaukset ovat herättäneet kohua useissa eri näyttelyissä. Häntä on myös luonnehdittu "Suomen sensuroidummaksi taiteilijaksi". Heinäkuussa 2009 Lempäälän Piippo-keskuksessa järjestetystä näyttelystä kunnan virkamiehet poistivat yhdeksän Heinosen työtä. Ne kuvasivat muun muassa naisten alusasuihin pukeutunutta Juha Mietoa, alastonta Sirkka-Liisa Anttilaa sekä Stalin-tyylisillä viiksillä esitettyä Tarja Halosta ja Hitler-viiksistä Timo Soinia. Maalaukset olivat myöhemmin esillä helsinkiläisessä galleriassa. 
Tammikuussa 2012 nousivat otsikoihin Nokian taidetalossa esillä olleet teokset, jotka esittivät alastomia Suomen presidenttejä.
Luke Gazdic

Luke Gazdic (s. 25. heinäkuuta 1989 Toronto, Ontario) on kanadalainen jääkiekkoilija, pelipaikaltaan vasen laitahyökkääjä. Hän teki kesällä 2016 vuoden sopimuksen NHL-seura New Jersey Devilsin kanssa. Aiemmin urallaan hän on edustanut muun muassa Edmonton Oilersia.
Kroatialaiset sukujuuret omaava Gazdic on Dallas Starsin kuudennen kierroksen NHL-varaus vuoden . Ennen ammattilaisuraansa hän pelasi juniorikiekkoa OHL-junioriliigan Erie Ottersissa.
Gazdic teki uransa ensimmäisen NHL-maalin ensimmäisellä laukauksellaan. Kyseessä oli myös hänen NHL-debyyttinsä ensimmäinen vaihto. Maalinteon sijaan hänet tunnetaan kuitenkin paremmin fyysisenä pelaajana.
Gazdic edusti Oilersin organisaatiossa kolmen kauden ajan. NHL:ssä hän pelasi 136 ottelua ja teki niissä 8 pistettä ja sai 194 jäähyminuuttia. Viimeisellä Oilers-kaudellaan Gazdicille merkittiin 29 NHL- ja 11 AHL-ottelua. New Jersey Devils teki kesällä 2016 Gazdicin kanssa vuoden sopimuksen.
Shawn Matthias

Shawn Matthias (s. 19. helmikuuta 1988 Mississauga, Ontario)) on kanadalainen entinen jääkiekkoilija, joka pelasi viimeksi NHL-joukkue Winnipeg Jetsissä. Pelipaikaltaan hän on vasen laitahyökkääjä.
Juniorikiekkoa OHL-seura Belleville Bullsissa pelannut Matthias on Detroit Red Wingsin toisen kierroksen varaus vuodelta . Syksyllä 2012 hän pelasi NHL:n työsulun aikana neljä ottelua Itävallassa, EHC Linzin joukkueessa. 2015 kesällä Matthias teki yksivuotisen sopimuksen Toronto Maple Leafsin kanssa. Kesällä 2016 Matthias teki kaksivuotisen sopimuksen Winnipeg Jetsin kanssa.
Nikita Zadorov

Nikita Sergejevitš Zadorov (, s. 16. huhtikuuta 1995 Moskova) on venäläinen jääkiekkoilija, joka pelaa tällä hetkellä NHL-seura Boston Bruinsissa Pelipaikaltaan hän on puolustaja.
Ura.
Isokokoinen Zadorov on valittu ensimmäisellä kierroksella sekä KHL:n että NHL:n varaustilaisuuksissa. TsSKA Moskova varasi hänet neljäntenä vuoden , ja Buffalo Sabres vuotta myöhemmin . Zadorov pelasi ensimmäisen NHL-ottelunsa jo varausvuonnaan, 20. lokakuuta 2013 Colorado Avalanchea vastaan. Hän pelasi ottelussa 11 minuuttia ja yhden sekunnin. Zadorov teki ensimmäisen NHL-tehopisteensä, maalin, 23. lokakuuta 2013 ottelussa Boston Bruinsia vastaan. Hän pelasi NHL-kaudella 2013–2014 seitsemän ottelua ennen kuin palasi marraskuussa juniorisarja OHL:n London Knightsiin. 
Zadorov pelasi kauden 2014–2015 kokonaan NHL:ssä. Hän pelasi tulokaskaudellaan 60 ottelua ja teki 15 tehopistettä, kolme maalia ja 12 syöttöpistettä. 26. kesäkuuta 2015 Zadorov siirtyi Colorado Avalancheen osana pelaajakauppaa, jossa Avalanche sai hänen lisäkseen hyökkääjät Mihail Grigorenkon ja J. T. Compherin sekä toisen kierroksen varausvuoron ja jossa Sabresiin siirtyivät hyökkääjät Ryan O’Reilly ja Jamie McGinn.
Lokakuussa 2020 Avalanche kauppasi Zadorovin yhdessä Anton Lindholmin kanssa Chicago Blackhawksiin vaihdossa Brandon Saadiin ja Dennis Gilbertiin.
Heinäkuussa 2021 Blackhawks kauppasi Zadorovin Calgary Flamesiin vaihdossa kolmannen kierroksen varausvuoroon vuodelle 2022.
Elokuussa 2021 Zadorov teki Flamesin kanssa yksivuotisen ja 3,75 miljoonan dollarin arvoisen jatkosopimuksen.
Marraskuussa 2023 Flames kauppasi Zadorovin Vancouver Canucksiin vaihdossa viidennen kierroksen varausvuoroon vuoden 2024 varaustilaisuudessa ja kolmannen kierroksen varausvuoroon vuoden 2026 varaustilaisuudessa.
Heinäkuussa 2024 Zadorov teki vapaana agenttina Boston Bruinsin kanssa kuusivuotisen ja yhteensä 30 miljoonan dollarin arvoisen sopimuksen.
Vesa Kujala

Vesa Pekka Kujala (s. 17. elokuuta 1961) on suomalainen mainonnan suunnittelija / copywriter sekä mainostoimisto Kaisaniemen Dynamon perustajaosakas ja hallituksen puheenjohtaja.
Kujala työskenteli uransa alussa copywriterinä Turkama &amp; Kumppanit -mainostoimistossa 1983–1984, Varis Poteri Veistola Oy:ssä 1984–1987 ja Veistola Oy:ssä 1987–1989. Vuonna 1989 Kujala perusti Ilkka Kärkkäisen kanssa mainostoimiston, joka toimi aluksi nimellä Etelä-Helsingin Dynamo. Vuonna 1995 se yhdistyi Tarvonen &amp; Taajaranta Oy:n kanssa, muutti Kaisaniemenkadulle ja vaihtoi nimensä Kaisaniemen Dynamo Oy:ksi. Vuosina 2003–2013 yritys toimi nimellä Dynamo Advertising Oy. Dynamo Advertisingin fuusioiduttua SON Helsinki Oy:n kanssa nimeksi tuli dynamo&amp;son. Kaisaniemen Dynamo, Dynamo Advertising ja dynamo&amp;son ovat työllistäneet 1990-luvun lopulta lähtien vuoteen 2021 asti keskimäärin noin 30 henkeä. 
Vuonna 1988 Kujala palkittiin Grafia ry:n järjestämässä Vuoden Huiput -kilpailussa Vuoden Junior -palkinnolla . Tämän jälkeen hän on voittanut Vuoden Huiput -kilpailuissa useita Kulta- ja Hopeahuippuja sekä erikoispalkintoja. Vuoden 1984 jälkeen yhteensä yli 100 työtä, joissa hän on toiminut suunnittelijana, on esitelty Grafia ry:n Vuoden Huiput -kirjoissa. Kujala palkittiin Grafian Vuoden huiput 2012 -tapahtumassa ansioistaan Platinahuipulla. 
Mainonnan tuloksellisuutta mittaavissa Effie- ja AdProfit-kilpailussa Kujala on saavuttanut menestystä 2000- ja 2010-luvuilla enemmän kuin kukaan muu mainonnan suunnittelija. Hän on ollut suunnittelijana viidessä AdProfitin ja kahdessa Grand Effien voittaneessa kampanjassa. Vuoteen 2016 mennessä Kujala on saanut ko. kilpailuissa yhteensä 34 palkintoa tai erikioismainintaa 26 eri kampanjalla. Tunnetuin näistä on ollut AdProfitin ensimmäisenä kaksi kertaa voittanut "Kivimiehet", eli Helsingin päärautatieaseman Lyhdynkantajat-veistoksia eri medioissa hyödyntäneet kampanjat, joiden aikana VR:n yritysmielikuva vahvistui, junan maine ympäristöystävällisenä joukkoliikennemuotona parani ja junamatkustamisen markkinaosuus kotimaan matkustamisessa kasvoi.
Vuonna 2007 Kujala toimi Vuoden huiput -kilpailun ylituomarina ja vuonna 2008 Effie-kilpailun päätuomarina. Kujalan tunnetuimpia töitä VR:n ohella ovat Air Finlandille, Vepsäläiselle, Kekkilälle, Viestintävirastolle ja Eniro 0100100:lle tehdyt kampanjat.
1980-luvun alkuvuosina Kujala toimi kosketinsoittajana tamperelaisessa Sensuuri-yhtyeessä, jossa laulusolistina oli Costello Hautamäki. Vuonna 2010 Kujala julkaisi säveltämänsä ja sanoittamansa jazz-henkisen CD-levyn "Good morning, stranger", jossa sovittajana oli mukana Antti Snellman. Laulusolistina levyllä oli Caron Barnes.
Jyväskylän keskuspaloasema

Jyväskylän keskuspaloasema on Keski-Suomen pelastuslaitoksen pääpaloasema Ristonmaan alueella, osoitteessa Salontaipaleentie 6, Jyväskylä. Rakennus on otettu käyttöön 9.9.2011.
Rakennuksen on suunnitellut arkkitehtitoimisto LPV Jyväskylä Oy, pääsuunnittelijana arkkitehti Jorma Peltonen ja projektiarkkitehtina rakennusarkkitehti Ari Kautto. Keskuspaloasema ja Ristonmaan Ateriakeskus (nykyisin Kylän Kattaus -liikelaitos) ovat samalla tontilla erillisinä rakennuksina. Rakennuksen pinta-ala on 5 836,5 m2. Rakennuksen omistaa erikoissijoitusrahasto eQ ja pelastuslaitos on siinä vuokralla. 
Paloasema jakautuu kalustohalliin, sairaankuljetuksiin liittyviin huoltotiloihin, paineilmalaitteiden huoltotiloihin, varusteiden varasto- ja huoltotiloihin, letkukaluston huolto-, pesu- ja varastotiloihin sekä hälytysajoneuvojen korjaamo- ja huoltotiloihin. Lisäksi rakennuksessa on luentosali ja kokoustiloja, väestönsuojissa johtokeskustilat ja kuntosali sekä aulan yhteydessä tilannekeskus. Toisessa kerroksessa ovat hallinto- ja toimistotilat, ruokailu- ja oleskelutilat, miehistön valmiushuoneet, pesu- ja saunatilat sekä pukuhuoneet. Paloaseman kolmannessa kerroksessa on kaksi iv-konehuonetta.
Keski-Suomen hyvinvointialueen ensihoito ylläpitää Ristnmaalla kahta hoitotason ensihoidon yksikköä ympärivuorokautsesti.
Ilkka Kärkkäinen

Ilkka Juhani Kärkkäinen (s. 25. heinäkuuta 1960 Kouvola) on suomalainen graafinen suunnittelija ja mainostoimisto Dynamo&amp;Sonin perustaja.
Kärkkäinen palkittiin Grafian Vuoden huiput 2006 -tapahtumassa ansioistaan Platinahuipulla. Vuonna 1989 hänet palkittiin samassa kilpailussa vuoden juniorina, ja sittemmin hän on voittanut Vuoden huipuissa useita kulta- ja hopeahuippuja. Vuoden graafikoksi Kärkkäinen nimettiin 2003. Cannesin kansainvälisillä mainosfestivaaleilla 2006 Kärkkäinen toimi ulkomainontajuryn jäsenenä. Suomalaisessa Effie-kilpailussa Kärkkäinen on palkittu kampanjoistaan ja toiminut tuomariston jäsenenä.
Vuonna 1989 Kärkkäinen perusti Vesa Kujalan kanssa mainostoimiston, joka toimi aluksi nimellä Etelä-Helsingin Dynamo. Vuonna 1995 se yhdistyi Tarvonen &amp; Taajaranta Oy:n kanssa Kaisaniemen Dynamo Oy:ksi, ja vuodesta 2003 yritys on toiminut nimellä Dynamo Advertising Oy. Dynamo työllisti vuonna 2009 yli 30 henkeä.
Dynamo &amp; Son

Dynamo &amp; Son oli helsinkiläinen vuonna 1989 perustettu mainostoimisto, joka toimi aluksi nimellä Etelä-Helsingin Dynamo. Vuonna 1995 se yhdistyi Tarvonen &amp; Taajaranta Oy:n kanssa Kaisaniemen Dynamo Oy:ksi, vuodesta 2003 vuoteen 2014 yritys toimi nimellä Dynamo Advertising Oyja vuonna 2014 yritys yhdistyi SON Helsinki Oy:n kanssa Dynamo &amp; Son Oy:ksi. Dynamo työllisti vuodesta 1997 vuoteen 2018 keskimäärin 25–40 henkeä. Dynamo &amp; Sonin toiminta päättyi koronaepidemiaan vuonna 2020. 
Etelä-Helsingin Dynamon perustivat 1989 copywriter Vesa Kujala ja graafinen suunnittelija Ilkka Kärkkäinen. Vuonna 1994 osakkaiksi tulivat myös graafinen suunnittelija Mikko Tarvonen ja copywriter Reijo Taajaranta. Yhtiön nimeksi tuli Kaisaniemen Dynamo, joka viittasi uuteen sijaintiin Helsingin Vuorikadun ja Kaisaniemenkadun kulmassa. Viime vuosinaan 25 vuotta myöhemmin yhtiö toimi Kaikukadulla Sörnäisissä.
Dynamo ja Dynamo &amp; Son kuuluivat Vuoden huiput, Effie ja AdProfit -kilpailuissa useimmin palkittuihin mainostoimistoihin. Yhtiön tunnetuimpiin ja palkituimpiin töihin lukeutuvat VR-Yhtymän "Kivimiehet" -mainossarja sekä kampanjat Kekkilälle, Raha-automaattiyhdistykselle, Tallinkille, Vepsäläiselle, Arabialle, Neloselle, Terveystalolle ja Syöpäsäätiön Roosa nauhalle.
Dynamo &amp; Sonin toimitusjohtajana toimi marraskuusta 2018 lähtien Anna Holtari. Yhtiö hakeutui ja asetettiin konkurssiin maaliskuussa 2020.
Dynamon Pieni suomalainen kirjakerho.
Vuodesta 1995 Dynamo / Dynamo &amp; Son kustansi omaa liikelahjakäyttöään varten suomalaisten kirjailijoiden aiemmin julkaisemattomia tekstejä pienipainoksisena, numeroituja kappaleita sisältävänä kirjasarjana. "Pieneksi suomalaiseksi kirjakerhoksi" nimetyssä sarjassa ovat ilmestyneet seuraavat teokset:
Teuronjoki (Kärkölä)

Teuronjoki on joki, joka saa alkunsa Pääjärvestä Hämeenkosken kirkonkylän pohjoispuolelta, virtaa sitten Kärkölän alueella ja laskee Mommilanjärveen Hämeenlinnan (aiemmin Lammin) ja Hausjärven rajalla. Pääjärven ja Mommilanjärven välinen korkeusero on 22 metriä. Nopeahko virta saa alkunsa Pääjärvestä laskien Kotajokena ensin Leppälammiin (102,9 metriä merenpinnan yläpuolella), josta virta jatkaa Iso-Lanon (102,8 m) läpi sen eteläosaan, jota kutsutaan Pikku-Lanoksi. Virralle on annettu nimi Teuronjoki vasta Pikku-Lanosta alkaen.
Harold Spencer Jones

Harold Spencer Jones (29. maaliskuuta 1890 Kensington, Lontoo – 3. marraskuuta 1960) oli englantilainen tähtitieteilijä, Royal Societyn jäsen ja Astronomer Royal vuosina 1933-1956.
Elämäkerta.
Spencer Jones kävi koulua Latymer Upper Schoolissa ja opiskeli sen jälkeen Cambridgen yliopiston Jesus Collegessa. Siellä hän suoritti oppiarvon vuonna 1911 ja sai opetusviran.
Vuonna 1913 hänestä tuli Green­wichin kunin­kaallisen observa­torion yli­assistentti, ja vuonna 1923 hän sai viran Hyvän­toivon­niemen observatoriossa Etelä-Afrikassa. Vuonna 1933 hän palasi Greenwichiin, kun hänet nimitettiin Frank Dysonin seuraajana kuninkaalliseksi tähtitieteilijäksi (Astronomer Royal).
Hän toimi Royal Astronomical Societyn puheenjohtajana vuosina 1937-1939 ja Kansainvälisen tähti­tieteellisen unionin puheenjohtajana vuosina 1945-1948.
Spencer Jones määritti auringon parallaksin tekemällä havaintoja asteroidi Eroksesta sen ollessa vuosina 1930-1931 poikkeuksellisen lähellä.
Vuonna 1956 Spencer Jonesin seuraajaksi Astronomer Royalina tuli Richard Woolley, joka virkaan astuessaan vastasi erääseen lehdistön kysymykseen: "Avaruus­matkailu on täyttä pötyä."
 Samaan tapaan väitetään myös Spencer Jonesin sanoneen vielä vuonna 1957, vain kaksi viikkoa ennen kuin Sputnik lähetettiin avaruuteen.
Kunnianosoitukset.
Nimikkokohteet.
Spencer Jonesin mukaan on nimetty:
Vuoden 2014 miehittämättömät avaruuslennot

Vuoden 2014 miehittämättömät avaruuslennot onnistuneista ja epäonnistuneista miehittämättömistä avaruuslennoista vuonna 2014. Laukaistavien miehittämättömien avaruusalusten määräksi arvioidaan noin 100 kappaletta kuten edeltävinäkin vuosina. Cubesatit (1-4 kilogramman painoiset satelliittit) nostivat - myös laukaisuissa tuhoutuneiden ja jatkossa matalien kiertoratojen avaruusromun - satelliittien lukumäärää. Kiinan avaruustoiminta on kolmen kärjessä ohittanut EU-alueen. EU:n avaruustoiminnalle kahden Galileo-paikannussatelliitin joutuminen liian matalalle kiertoradalle oli frustroivat järjestelmän käytön alkua edelleen viivästyttävä tosiasia.
Taulukon lihavoidut tekstit tarkoittavat sitä, että kyseiset laukaisut liittyvät Suomen avaruustoimintaan, vuonna 2014 toteutui ainoastaan EU:n Sentinel 1A-tutkasatelliitin lento.
Epäonnistuneet laukaisut.
15.5.2014 Ekspress-AM 4R, Proton-M, Baikonur, 3. vaiheen liian aikainen sammuminen.
22.8.2014 Galileo-FOC FM1 (Doresa) ja Galileo-FOC FM2 (Milena) joutuivat liian matalalle kiertoradalle, kun Sojuz-laukaisun ylin rakettivaihe Fregat-MT sammui liian aikaisin, laukaisu tehtiin Kourousta.
28.10.2014 Cygnus CRS-3 (Orb 3, SS Deke Slayton) ja Flock-1d 1-26 (26 kpl) sekä Arkyd-3, RACE ja GOMX 2 piensatelliitit tuhoutuivat yhdysvaltalaisen Antares-130 raketin laukaisun epäonnistuess Wallops Islandilla.